als_Latn dik_Latn sag_Latn
Dorëzimi jashtë afateve i listës së plotë nga PD-ja është shoqëruar nga një tjetër shqetësim i madh brenda demokratëve. “Sëmundja” e dorëheqjeve që nisi menjëherë pas publikimi të listës nga Basha ka prekur dje të tjerë kandidatë, të cilët kanë refuzuar të jenë pjesë e listave, shkruan “Panorama”.
Dorëheqjet të ambientalistit Sazan Guri në Berat dhe kreut të PD-së lokale në Shkodër, Ramiz Çobaj, nga lista janë shoqëruar me largime të tjera.
Dje në mbrëmje nga kandidimi në Shkodër u tërhoq deputeti aktual Helidon Bushati, i cili renditej i katërti në Shkodër. “Jam fort i privilegjuar dhe i nderuar që zoti Basha më bëri pjesë të ekipit të tij, dhe akoma më shumë ndihem nën përgjegjësi për këtë rol që më është ngarkuar. Pikërisht, nisur nga këto detyrime që ndiej, duke analizuar rrethanat politike e specifike të qarkut të Shkodrës, kam vendosur të tërhiqem nga lista, ku unë gëzoj një vend të sigurt fitues, i renditur i katërti, për t’i hapur rrugën një maksimalizimi të rezultatit të Partisë Demokratike në këto zgjedhje”, deklaroi Bushati.
Pas largimit ndryshon edhe rendintja e listës së Shkodrës. I katërti zhvendoset Bardh Spahia, i cili ishte i gjashti.
I pesti qëndron Nard Ndoka dhe i gjashti hyn rishtas Gjok Uldedaj. Ndryshimet ka edhe në listën e Lezhës, ku publicisti Preç Zogaj ngjitet në vendin e katërt, ndërsa kandidati Martin Bibaj renditet i pesti.
DORËHEQJET
Kreu i PLL-së dhe aleati i Bashës në opozitës, Sulejman Gjana, i renditur i katërti në listën e Dibrës ka dhënë dorëheqjen, duke e cilësuar si fyerje pozicionimin në radhën e kandidatëve.
“Renditja e kryetarit të PLL në pozicionin e katërt të listës së PD-së në qarkun e Dibrës, jo vetëm që është e padenjë dhe fyese për mua personalisht dhe PLL, por është edhe një tregues i qartë se PD nuk e dëshiron prezencën e PLL në Parlament”, thuhet në njoftimin e dorëheqjes së Gjanës. Kryesia e Vlorës së Partisë Balli Kombëtar gjithashtu i kërkoi kreut të kësaj force politike, Adriatik Alimadhi, të tërhiqej nga lista e Vlorës. Adriatik Alimadhi, edhe ky aleat i Bashës, është i gjashti në listën e kandidatëve për deputetë në qarkun e Vlorës.
Por Berati duket se është qarku më problematik sa i takon listës së PDsë. Ish-prefekti Bujar Hoxha ka deklaruar dje dorëheqjen nga lista e demokratëve për qarkun e Beratit. Edhe për Hoxhën ka qenë i njëjti pretendim, renditja si i gjashti në listë. Por në prag dorëheqje nga lista e Beratit është edhe ish-deputeti Lefter Maliqi.
Përmes një ultimatumi, Maliqi i ka lënë afat Bashës deri në mbrëmjen e së mërkurës për të tërhequr listën e Beratit, pasi në të kundërt ai do të japë dorëheqjen.
Maliqi i kërkon kreut të PD-së të mbajë premtimin që i ka bërë publikisht në takimet elektorale se ai do të jetë i pari në listën e deputetëve për qarkun e Beratit. Në listën e hartuar nga Basha, Maliqi renditet i treti, pas deputetëve Eduard Halimi dhe Astrit Veliaj.
QARKU SHKODER (Si bëhet)
- Romeo Gurakuqi
- Izmira Ulqinaku
- Lorenc Luka
- Bardh Spahia
- Nard Ndoka
- Gjok Uldedaj
- Anton Koka
- Prel Gjoni
QARKU SHKODER (Si ishte)
- Romeo Gurakuqi
- Izmira Ulqinaku
- Lorenc Luka
- Helidon Bushati
- Nard Ndoka
- Bardh Spahia
- Anton Koka
- Ramiz Coba
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn vec_Latn kab_Latn cjk_Latn mri_Latn swh_Latn slk_Latn tso_Latn als_Latn als_Latn vec_Latn kab_Latn cjk_Latn ltg_Latn swh_Latn mri_Latn tso_Latn ind_Latn